**Уақыты:** **Сыныбы:** 0 **Пәні:** Математика.

**Сабақтың тақырыбы:** 10 саны мен цифры. **Сабақтың мақсаты:** **а) Білімділік:** Оқушыларға 10 саны және цифрымен таныстыра отырып, 10 санының құрамы мен ерекшеліктерін білдіру. 10 көлеміндегі сандарды қосып азайтуға үйрету; **б) Дамытушылық:** оқушылардың ой – қиялын, математикалық тілін, дүниетанымын дамыту. Логикалық ойын ұштау. Саусақтың ұсақ моторикасын жетілдіру: **в) Тәрбиелік:** Таза, ұқыпты жазуға, жұптық, жеке жұмыстарға, шапшаңдыққа тәрбиелеу. Елжандылыққа, Отансүйгіштікке баулу; **Сабақтың түрі:**аралас сабақ. **Сабақта қолданылатын әдіс – тәсілдер:** көрнекілік, әңгімелеу, көркем сөз, ойын, топтық, жұптық, жеке жұмыстар. **Пәнаралық байланыс:** Сауат ашу, айналамен танысу, ағылшын тілі. **Сабақтың барысы:**

**І Ұйымдастыру кезеңі:**

1. Оқу – құралдарын алдыру; 2.Психологиялық дайындық; **Балалар:** - Жарқын болса күніміз, Жарқын шығар үніміз. Қазақстан еліміз! Елін сүйіп ер жетер, Біз болашақ гүліміз.

**Мұғалім:** - Иә, балалар, сіздер еліміздің болашағысыздар. Егеменді еліміздің туын берік ұстау үшін біз қандай болуымыз керек? **Балалар:** - Әдепті, ақылды, сабырлы, білімді болуымыз керек. **Мұғалім:** - Ендеше, математикалық білімімізді толықтыру үшін математика сабағымызды бастайық.

* Математика сабағында нелерді үйренеміз? **Балалар**: - Санауды, сандарды, есеп шығаруды. **Мұғалім:** - Балалар, бүгінгі сабағымыз ерекше сабақ. Себебі біздің білімімізді көруге қонақтар келіп отыр және біз тек сандармен танысып қана қоймай, еліміздің астанасындағы әсем ғимаратқа саяхат жасаймыз. Өйткені алда қандай мереке келе жатыр? **Хормен:** - 16 желтоқсан – Тәуелсіздік күні. **Мұғалім:** - Тәуелсіздік деп атайтын себебеіміз осы күннен бастап өз туымыз, өз елтаңбамыз, әнұранымыздың шырқап, өз елбасымыз бен өз тіліміз, өз дініміз қайта оралған күн! Осындай егеменді еліміздің астанасы қай қала? **Балалар:** - Астана қаласы. **Мұғалім:** - Астанаға немен барамыз? **Хормен:** - Пойызбен барамыз. **Мұғалім:** - Ендеше міне, пойыз. Пойызға мініп, әр вагондағы тапсырмаларды орындасақ.

**ІІ Өткен материалды қайталау**

1. ***«****Пойыз құрастыр» ойыны*
2. *Оң және кері санау. Топтық жұмыс.* 1 қатар – 1 ден 7 –ге дейін және кері санау 2 қатар – 1 ден 8 – ге дейін және кері санау 3 қатар – 1 ден 9 – ға дейін және кері санау.

***Санамақ:*** Бір дегенім – бөрік, Кисем бойға көрік. Екі дегенім – етім, Киер сәнді етіп. Үш дегенім – ішік, Теріден тігер пішіп. Төрт дегенім – тұмақ, Қыста кисең жылы – ақ. Бес дегенім – байпақ, Іші жылы тайпақ. Алты дегенім – алқа, Мойныңа тақ ал да. Жеті дегенім – жейде, Кір болмасын кейде. Сегіз дегенім – сенсең, Тонның жылысы сенсең. Тоғыз дегенім – телпек, Болма бала тентек. Он дегенім – оймақ, Жүрме босқа ойнап.

**ІІІ Жаңа сабақ мазмұны**

1. *Сабақтың тақырыбы мен мақсатын хабарлау.*
2. *Тапсырмалар орындау.*

 **1 шарты: «Біліміңе білім қос»**

Ой шапшаңдығын жаттықтыру. Дөңгелек ішіндегі сандарға қосындысы сәйкес келетін сандарды қоршап сыз.

3 4 6 5 1 7 9

**2 шарты: «Әдеміліп жазып көр!»** *10санының цифрының жазылуы:* а) үлгі бойынша көрсету; ә) ауада жазу; б) дәптерге 10 цифрын жазу;

- Партаға отырдық па? – Иә. - Иығымыз тік па? – Иә. - Дәптер, қалам алдық па? – Иә. - Ендеше, салақтықты тастайық, әдептілеп жаза бастайық,

10 10 10 ... 10 > 9 8 7 6 5 4 3 2 1 0 10 = 10

**Сергіту жаттығуы** Оң қолымда бес саусақ, Сол қолымда бес саусақ, Бесті беске қосқанда, Болады екен он саусақ.

**3 шарты. 10 санының құрамы** 9 + 1 = 10 8 + 2 = 10 7 + 3 = 10 6 + 4 = 10 5 + 5 = 10

**4 шарты. «Ойлан, тап».** *а) Логикалық санамақ, мазмұнды есептер* Шығармақ болып кеше есеп, Он асықтың екеуін, Жиналғанда 10 есек. Досың сұрап алады. Біреуі ұйықтап отырды, Айтшы сонда нешеуі, Ынталысы неше есек? **10 – 1 = 9**Өз қолыңда қалады? **10 – 2 = 8** Себетте 10 алма тұр еді. Оның екеуін Азат, біреуін Әсет алды. Себетте неше алма қалды? **10 – 3 = 7** Апасы Алмасқа 10 қалам сатып әперді. Оның 4 – еуі қара түсті. Қалғаны көк түсті. Көк түсті қалам нешеу? **10 – 4 = 6** Аулада 10 құс жайылып жүр еді. Оның бесеуі үйрек, қалғаны қаздар. Аулада неше қаз жайылып жүр? 10 – 5 = 5

*ә) «Тоғызыншыны тап» .* Күн, ай, жұлдыз. Шешуі: (суретін салу)

**Сергіту сәті.** Жаза, жаза жазуды, Талып қалды қолымыз. 1, 2, 3 – Саусақтарым жина күш.

One, two, three, four, five, six, seven, eight, nine, ten. (санау)

**5 шарты «Өзіндік жұмыс»** *Белгісіз санды тап*

**3** + 7 = 10 6 + **4** = 10 **4**– 2 = 2 10 – **3** = 7 (Оқыта отырып тексеру)

IV. Сабақты қорытындылау. Балалар, сіздер сабаққа жақсы жақсы қатысып, келген қонақтарға білімдеріңді көрсеттіңіздер. Мен де, сіздердің Қазақстанның үлкен азаматтары болатындарыңызға сенімдімін.